lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv en lv lv en lv en nl en lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Ar pateicību izskanējis Alojas pilsētas 26. dzimšanas dienas koncerts – Alojas administrācija
Alojas pilsētas un pagasta pārvalde
Ar pateicību izskanējis Alojas pilsētas 26. dzimšanas dienas koncerts
Alojas novada dome06.02.201806.02.2018 Aktualitātes, Alojas kultūras nams, Alojas pagasts un pilsēta, Kultūra
3. februārī Alojas kultūras namā alojieši un viesi pulcējās uz pilsētas 26. dzimšanas dienas koncertu. Pasākumu ieskandināja jauktā kora “Ale” dalībnieku dziedājums diriģentes Agras Jankovskas vadībā. Pēc tam sanākušos uzrunāja Alojas novada domes priekšsēdētājs Valdis Bārda, aicinot alojiešus ikdienā līdzcilvēkiem teikt labus vārdus, pateikties un uzslavēt, vairojot labo un pozitīvo noskaņojumu pilsētā. Alojas pilsētas un pagasta pārvaldes vadītājam Rihardam Būdam domes priekšsēdētājs dāvināja kalēja Timura Potapova darināto spēka zīmi Jumi, kas simbolizē labklājību un turību. Ziedus saņēma pasākuma organizatores –  Ineta Laizāne un Inga Neimane.
Šogad Alojas kultūras nams sāka jaunu tradīciju – pilsētas dzimšanas dienas koncertā pateikties un sveikt cilvēkus, kuri iepriekšējā gadā paveikuši kādu labu darbu, palīdzējuši, atbalstījuši citus ar darbu, finansiāli vai teikuši labus vārdus grūtā dzīves situācijā. Aicinājumam atsaucās vairāki alojieši, nominējot 14 cilvēkus pateicību saņemšanai.
Pirmais mīļais un sirsnīgais paldies aizceļoja pie Dzidras Graviņas Staicelē. Pateicību Dzidras tantei sūtīja alojiete Laima un viņas ģimene: Mūsu ģimene vēlas pateikt sirsnīgu paldies par to sirsnību, rūpēm un dzīves prieku, kas ir Dzidras tantē. Paldies, ka devāt mājas mazajiem kaķēniem, neļāvāt viņiem nomirt aukstumā un badā. Mazās sirsniņas nu ir pie mums, mazliet vēl bailīgas, bet apmierinātas. Mēs jau sen gribējām dot mājas kādam mazam pūku kamolītim, nu mums tādi ir divi – Pūcīte un Greisa.
Biedrība “Alojas seniori” paldies sūtīja Skaidrītei Jenčai. Viņi pateicās Skaidrītes kundzei par brīvprātīgo darbu biedrībā „Alojas seniori”. Seniori sūtīja pateicības vārdus arī Gunai Krūmiņai par sniegto atbalstu projektu sagatavošanā, pasākumu organizēšanā. Viņa ir cilvēks, kas nekad neatsaka palīdzēt. Mūs vienmēr uzklausa, izsaka savu redzējumu! – stāsta seniori.
Dzintras Lūses pateicība tika veltīta Anitai Āriņai par to, ka skolotāja māca bērniem dziedāt, Valdim Zvēram par to, ka viņš palīdzējis iestiklot pareizticīgo baznīcai lodziņus, salabot soliņus un izgatavojis krustiņus, savukārt Vēsmai Ozolai tika paldies par palīdzību aizkļūt līdz dakterim. Dzintras kundze Vēsmu raksturo kā ļoti atsaucīgu, sirsnīgu un izpalīdzīgu!
Alojas kultūras nams pateicās Alvim Bondaram par to, ka viņš nekad neatsaka palīdzēt ar darbiem un padomu.
Ungurpiliete Inese Veinberga bija pieteikusi vairākas pateicības. Viņasprāt, atzinīgus vārdus pelnījis Valdis Možvillo. Inese vēstulē rakstīja: Par Valdi mums nav plaši jāstāsta, jo viņa ieguldījumu varam redzēt un dzirdēt katrā pasākumā un notikumā. Inese paldies veltīja arī savai mammai: Viņa ir 6 bērnu mamma un 12 mazbērnu un 1 mazmazbērna vecmamma. Viņas mīlestība un sirds siltums mums ir iemācījis, ka mums visiem šeit ir iespējas. Tikai viena mazmeita nav viņas tuvumā, lai varētu samīļot, bet pārējie esam viens otram blakus. Strādājam, vijam savas ligzdiņas un maksājam nodokļus. Gribam pateikties viņai par nebeidzamo mīlestību. Pārskatot sporta spēļu rezultātus, redzam, ka arī viņas vārds tur figurēs. Lūk, tā ir mūsu SUPER mamma – Elga Veide! Arī Kasparam Rozītim tika Ineses novērtējums. Viņa nesavtīgais darbs Ungurpils un Alojas labā ir jāpastāsta. Te viņš piepalīdz dārziņā, te palīdz atvest, aizvest, neko par to neprasot. Biedrības projekta ietvaros tika iegādāta spēle “Disku golfs”. Jaunā spēle atradās Igaunijā. Kasparam divas reizes nevajadzēja lūgt, kopā ar ģimeni aizbrauca spēlei pakaļ. Kaspars nesaka nē, jo viņš to nemāk. Viņš izdomās, kā paveikt vai kas to var paveikt. Lai mums būtu daudz tādu cilvēku, kam piezvanīt, ja nepieciešama palīdzība. Savukārt ungurpiliete Anita Krūmiņa pelnījusi pateicību par entuziasmu. Viņa ir kundze ar raksturu un neatlaidību. Nav talkas, kad Anitas kundze nebūtu pirmajās rindās. Noorganizēt autobusu uz pasākumu Alojā mūsu senioriem, tas viņai ir tīrais nieks, – saka I.Veinberga.
Alojas Ausekļa vidusskolas kolektīvs pateicās Aldai Tosunovai par rūpīgu ikdienas darbu, kopjot skolas teritoriju.
Paldies no Ingas Mauriņas – Kaļvas ceļoja pie Māra Siktāra. Viņu uzteica par prasmīgo, spēcīgo roku darbu un par to, ka nekad neatsaka palīdzību un darbos iesaista arī savus dēlus.
Pirmsskolas izglītības iestādes “Auseklītis” grupā “Bitītes” tagad ir viszaļākā zāle un visspožākā saule. Pēc “Vivacolor” konkursā iegūtām krāsām, grupā tapis brīnišķīgs sienas gleznojums, kas ne tikai priecē bērnu acis un sirdis, bet arī palīdz burtu un ciparu mācībā.
Par ieguldīto darbu, laiku un atsaucību, viskošāko paldies Evijai Veidei sūtīja grupas “Bitītes” skolotājas, auklīte un bērni.
Vakara gaitā alojiešu teiktie paldies mijās ar priekšnesumiem, ko koncertam bija sagatavojuši gan pašmāju kolektīvi, gan viesi. Koncertā klātesošos priecēja Ainažu kultūras nama jauktais koris “Krasts” (diriģente Agra Jankovska), Alojas kultūras nama jauniešu deju kolektīvs “Resgaļi” (vadītāja Maija Drozda),Vilzēnu tautas nama senioru dāmu deju kolektīvs “Liepas” (vadītāja Liana Ozoliņa), Puikules tautas nama vidējās paaudzes deju kolektīvs “Ozoli” (vadītāja Sandra Nāzare), Vilzēnu tautas nama deju kolektīvs “Anemone” (vadītāja Gunta Ābele), Alojas kultūras nama senioru dāmu deju kolektīvs “Rasa” (vadītāja Liana Ozoliņa), Alojas kultūras nama vidējās paaudzes deju kolektīvs “Sānsolis” (vadītāja Maija Drozda), Staiceles kultūras nama sieviešu vokālais ansamblis “Vēlreiz” (vadītāja Līga Siliņa), Vilzēnu tautas nama vokālais ansamblis “Heihēra” (vadītāja Daina Mūrniece), Alojas kultūras nama skolēnu ansamblis “Asniņi” (vadītāja Maruta Gaugere).
Liānas Lilenblates-Sipko teksts un foto
← LZS Alojas novada deputāti rīko iedzīvotāju pieņemšanu
Gripas epidēmijas laikā saslimušajam jāpaliek mājās un jāsazinās ar savu ģimenes ārstu →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.